Rasch foretok flere reiser langs Norges kyst, og besøkte dessuten en rekke naturvitenskapelige museer i Europa. Han skrev en mengde bøker og artikler om vidt forskjellige emner innenfor zoologien, blant annet østersavl, birøkt og kunstig oppdrett av ferskvannsfisk. Han regnes også som grunnlegger av Norges jaktlovgivning, og var en aktiv skytter og friluftsmann.